Zoe Burtsow

Zoe Burtsow-Huelvan (vuoteen 1985 Rea Outi Kristiina Peltola) on suomalainen maskeeraaja, kampaaja ja peruukintekijä, joka on työskennellyt monissa Ylen televisio-ohjelmissa ja muidenkin yhtiöiden elokuvatuotannoissa. Hän on toiminut 1980-luvun alkupuolelta lähtien myös laulusolistina sekä taustalaulajana äänilevyillä ja muun muassa Suurlähettiläät-yhtyeessä vuosina 1993–2000.

Vuonna 2008 Burtsow esiintyi ehostajana ja kampaajana Päivi Storgårdin juontamassa, naisyleisölle suunnatussa Yle TV1:n ohjelmasarjassa Oh-hoh mikä päivä!.

Vuonna 2016 Burtsow sai yhtenä työryhmän jäsenenä Koulutusrahasto Kouran palkinnon Yle TV2:n lasten- ja nuortenohjelmasta Heroes of the Baltic Sea.

1960-luvun keskivaiheilla syntynyt Burtsow toimi 1980-luvun alkupuolella laulusolistina turkulaisessa, yhden albumin levyttäneessä Ret Marut -yhtyeessä. Hän muodosti 1980-luvun lopulla Outi Poppin ja Riikka Haapasalon kanssa laulutrion nimeltä Jasmine Go-Go, joka esiintyy myös elokuvassa Iskelmäprinssi (1991).

Lähteet

Aiheesta muualla

Suomalaiset kampaajat
Suomalaiset elokuva-alan henkilöt
Suomalaiset laulajat
Ylen henkilöstö
Syntymävuosi puuttuu
Elävät henkilöt